วินิจฉัยโรคคออักเสบ ป้องกันโรคคออักเสบ การรักษาโรคคออักเสบ
โรคคออักเสบนั้นเกิดจากการติดเชื้อแบคทีเรียที่มีชื่อว่า Streptococcus pyogenes หรือ สเตรปโตค็อกคัส กลุ่มเอ (group A streptococcus) แม้ว่าอาการที่คนส่วนใหญ่นึกถึงเมื่อเป็นโรคคออักเสบก็คืออาการเจ็บคอ แต่ไม่ใช่ว่าอาการเจ็บคอทุกครั้งจะเป็นผลมาจากการติดเชื้อแบคทีเรียสเตรปโตค็อกคัส ในความเป็นจริง ส่วนใหญ่แล้วอาการเจ็บคอจะเกิดจากการติดเชื้อไวรัสมากกว่าและไม่จำเป็นต้องรักษาก็ได้  อย่างไรก็ตาม หากคุณเป็นโรคคออักเสบ การรักษาเป็นสิ่งที่จำเป็นเพราะหากปล่อยไว้อาจจะทำให้เกิดอาการแทรกซ้อนที่รุนแรงได้เช่นการแพร่เชื้อไปที่เลือด ผิวหนัง และอวัยวะอื่นๆ ไข้รูมาติก นอกจากนี้จะส่งผลต่อหัวใจและข้อต่อและการอักเสบของไต ผู้ที่มักจะเป็นโรคคออักเสบโดยทั่วไปแล้วมีอายุตั้งแต่ 5-15 ปี อย่างไรก็ตาม ใครๆ ก็สามารถเป็นโรคคออักเสบได้ การไปพบแพทย์เป็นสิ่งที่สำคัญเพราะว่าแพทย์จะทำการทดสอบคร่าวๆ เพื่อระบุว่าเชื้อที่คุณติดนั้นเป็นเชื้อแบคทีเรียที่ทำให้เป็นโรคคออักเสบหรือไม่ บางครั้งคุณอาจจะมีอาการของโรคคออักเสบ แต่จริงๆ แล้วคุณไม่ได้เป็นโรคคออักเสบ สิ่งสำคัญอีกอย่างหนึ่งที่คุณต้องระลึกไว้คือหากเป็นโรคคออักเสบแล้วจะไม่มีอาการไอ อาการของโรคคออักเสบนั้นมีดังนี้  เป็นไข้หวัดใหญ่และมีอาการนาน 2-5 วัน มีไข้ขึ้น (และอาการแย่ลงในวันที่ 2) เจ็บคอ ปวดท้อง คลื่นเหียน หมดแรง กลืนลำบาก ปวดหัว ต่อมน้ำเหลืองบวม มีผื่นขึ้น ทั้งนี้ขึ้นอยู่กับอาการของคุณ แพทย์จะแนะนำให้คุณทำการทดสอบโดยใช้ไม้ป้ายลำคอหรือ Swab test โดยนี่จะใช้เวลาเพียง 2-3 นาทีและเป็นวิธีเดียวที่จะระบุว่าคุณเป็นโรคคออักเสบได้อย่างแม่นยำ ปกติแล้วจะไม่สามารถระบุว่าคุณเป็นโรคคออักเสบได้เพียงแค่มองตาเปล่าเท่านั้น  การใช้ไม้ป้ายลำคอเป็นการตรวจหาแอนติเจนอย่างรวดเร็ว การทดสอบนี้จะระบุว่ามีแบคทีเรียที่ทำให้เป็นโรคคออักเสบได้ภายใน 2-3 นาที มันจะจับเอาสาร (แอนติเจน) ในลำคอ แม้ว่าจะรวดเร็ว แต่บางครั้งมันอาจจะไม่แม่นยำ ในบางกรณี การทดสอบโดยใช้ไม้ป้ายอาจจะให้ผลว่าไม่มีเชื้อแบคทีเรียแม้ว่าคุณจะเป็นโรคคออักเสบก็ตาม หากแพทย์คิดว่าคุณเป็นโรคคออักเสบ แพทย์จะนำเชื้อไปเพาะเพื่อดูว่าแบคทีเรียสเตรปโตค็อกคัสจะแพร่ขยายใน 1-2 วันหรือไม่   หากการทดสอบโดยใช้ไม้ป้ายและการเพาะเชื้อให้ผลว่ามีแบคทีเรียชนิดนี้จริง แพทย์จะจัดยาเพื่อใช้รักษาซึ่งได้แก่ยาปฏิชีวินะ หากแพทย์วินิจฉัยแล้วพบว่าคุณไม่ได้เป็นโรคคออักเสบ มีความเป็นไปได้ว่าคุณอาจจะเป็นไข้หวัดธรรมดาหรืออาจจะมีปัญหาสุขภาพที่ร้ายแรงกว่า เช่น ต่อมทอนซิลอักเสบ หรือ โรคโมโนนิวคลิโอสิส ในบางกรณี การทดสอบโดยใช้ไม้ป้ายอาจจะให้ผลว่าไม่มีเชื้อแบคทีเรียแม้ว่าคุณจะเป็นโรคคออักเสบก็ตาม หากแพทย์คิดว่าคุณเป็นโรคคออักเสบ แพทย์จะเพาะเชื้อเพื่อดูว่าแบคทีเรียสเตรปโตค็อกคัสจะแพร่เชื้อเพิ่มขึ้นหรือไม่ใน 1-2 วัน หลังจากที่คุณเริ่มทานยาปฏิชีวนะ คุณจะต้องพักอยู่ที่บ้านเป็นเวลาสัก 48 ชั่วโมงเพื่อหลีกเลี่ยงที่จะแพร่เชื้อไปให้คนอื่นๆ ผู้ที่ติดเชื้อนั้นจะยังสามารถแพร่เชื้อได้ในช่วง 48 ชั่วโมงแรกเมื่อเริ่มใช้ยาปฏิชีวนะ ให้ระวังไม่ให้แพร่เชื้อโดยกันสัมผัสกับผู้อื่นในช่วงเวลานี้ ให้ทิ้งแปรงสีฟันหลังจากใช้ยาปฏิชีวนะไปแล้ว 2-3 วัน แต่ก่อนที่คุณจะทานยาปฏิชีวนะจนครบชุด มิฉะนั้น แปรงสีฟันเก่าของคุณจะเป็นพาหะนำโรคและจะทำให้คุณติดเชื้ออีกเมื่อยาปฏิชีวนะหมด หากเป็นไปได้ให้หลีกเลี่ยงการสัมผัสกับผู้ที่เป็นโรคคออักเสบโดยเฉพาะในช้วงที่สามารถแพร่เชื้อได้ (48 ชั่วโมงแรกหลังจากทานยา) หากมีสมาชิกในครอบครัวที่เป็นโรคคออักเสบ อย่าใช้แก้วหรือช้อนส้อมร่วมกัน การล้างมืออย่างเหมาะสมนั้นเป็นวิธีที่ดีที่สุดในการป้องกันการติดเชื้อทุกประเภท จากศูนย์ควบคุมและป้องกันโรค การล้างมือที่ถูกวิธีนั้นมีขั้นตอนดังนี้  ทำให้มือเปียกด้วยน้ำสะอาด (น้ำอุ่นหรือน้ำเย็น) ปิดก๊อกน้ำ และถูสบู่ ถูมือที่มีฟองสบู่อยู่เข้าด้วยกัน ขอให้แน่ใจว่าได้ล้างที่หลังมือ ระหว่างนิ้ว และซอกเล็บ ถูมือเป็นเวลาอย่างน้อย 20 วินาที หรือให้ฮัมเพลง "สุขสันต์วันเกิด" จากต้นจนจบ 2 รอบก็จะเป็นเวลา 20 วินาทีพอดี ล้างมือด้วยน้ำสะอาด ใช้ผ้าขนหนูที่สะอาดเช็ดมือให้แห้งหรือจะใช้เครื่องเป่ามือก็ได้ ถ้าแพทย์ระบุแล้วว่าคุณติดเชื้อแบคทีเรียสเตรปโตค็อกคัส คุณจำเป็นต้องใช้ยาปฏิชีวนะ ปกติแล้วจะใช้ยาปฏิชีวนะเป็นเวลา 10 วัน บางทีแพทย์อาจจะอยากให้ใช้นานกว่านั้นหรือเร็วกว่านั้น ยาปฏิชีวนะโดยทั่วไปที่แพทย์มักจะจ่ายเพื่อรักษาโรคคออักเสบคือเพนิซิลลิน (Penicillin) หรือ อะมอกซิซิลลิน (Amoxicillin) หากคุณแพ้ยา แพทย์ก็จะจ่ายยาปฏิชีวนะชนิดอื่นเช่น เซฟาเลกซิน (Cephalexin) หรือ อะซิโธรมัยซิน (Azithromycin) สิ่งที่ต้องรู้ไว้เมื่อใช้ยาปฏิชีวนะมีดังนี้  ทานยาปฏิชีวนะให้ครบชุดถึงแม้คุณจะรู้สึกดีขึ้นแล้วก็ตาม การทานยาไม่ครบชุดจะเพิ่มโอกาสที่จะติดเชื้ออีกและติดเชื้อรุนแรงกว่าเดิม เพราะการใช้ยาปฏิชีวนะจะฆ่าเชื้อแบคทีเรียที่อ่อนแอและเชื้อแบคทีเรียที่แข็งแรงอาจจะมีชีวิตรอดและจะดื้อยาหากคุณไม่ทานยาครบชุด ดังนั้นคุณจึงไม่ควรข้ามการทานยา ปริมาณการใช้ยาปฏิชีวนะโดยทั่วไปที่จัดมาเป็นชุดเป็นปริมาณยาที่แน่ใจแล้วมันจะทำงานได้อย่างมีประสิทธิภาพ ควรหลีกเลี่ยงแอลกอฮอล์ขณะที่ใช้ยาปฏิชีวนะ แม้ว่าแอลกอฮอล์จะไม่มีผลต่อการใช้ยาปฏิชีวนะส่วนใหญ่ แต่มันจะเพิ่มความรุนแรงของอาการข้างเคียงและทำให้คุณมีอาการมึนงง ง่วงนอน และปวดท้อง ให้ระวังว่ายาแก้ไอน้ำเชื่อมและน้ำยาบ้วนปากบางชนิดมีส่วนผสมของแอลกอฮอล์ ปฏิบัติตามการใช้งานของยา. พูดคุยกับเภสัชกรเกี่ยวกับวิธีใช้ยาปฏิชีวนะ ทั้งนี้ ขึ้นอยู่กับยาปฏิชีวนะที่แพทย์จ่ายให้ มันอาจจะทำงานได้ดีกว่าเมื่อทานอาหารหรืออาจจะไม่ก็ได้ ตัวอย่างเช่น ยาเพนิซิลลิน วี (Penicillin V) ควรทานเมื่อท้องว่าง ขณะที่ยาอะมอกซิซิลลินสามารถทานได้แม้ว่าจะทานอาหารไปแล้วหรือไม่ก็ตาม ยาปฏิชีวินะส่วนใหญ่แล้วจะต้องดื่มน้ำไปพร้อมกันด้วย ระวังอาการแพ้ยาปฏิชีวนะ เช่น เป็นผื่น ปากบวม หายใจหรือกลืนอาหารลำบาก หากคุณมีอาการแพ้เหล่านี้ ให้ปรึกษากับแพทย์เพื่อที่แพทย์จะได้จ่ายยาปฏิชีวนะประเภทอื่นให้ หากคุณรู้สึกหายใจลำบากให้โทรไปที่เบอร์ 1554 (หน่วยแพทย์กู้ชีวิตวชิรพยาบาล) เพราะมันอาจจะเป็นอาการแพ้ที่อันตรายถึงชีวิตที่เรียกว่าปฏิกิริยาภูมิแพ้รุนแรงเฉียบพลัน (Anaphylaxis) พึงระวังผลข้างเคียงการใช้ยา. ผลข้างเคียงของการใช้ยาปฏิชีวนะนั้นได้แก่อาการปวดท้องและท้องเสีย อาจจะมีผลข้างเคียงแบบเฉพาะตามยาปฏิชีวนะที่แพทย์จ่ายให้คุณแตกต่างกันไป นี่จะช่วยบรรเทาอาการปวดที่เกี่ยวกับอาการเจ็บคอหรืออาการอื่นๆ เช่น ไข้ แนะนำให้ทานยาแก้ปวดพร้อมอาหาร นี่จะช่วยบรรเทาอาการคออักเสบ ให้ผสมเกลือ ¼ ช้อนชากับน้ำอุ่น 1 แก้ว ดื่มน้ำเกลือให้น้ำเกลืออยู่ที่บริเวณด้านในของช่องปาก เงยคอและกลั้วน้ำเกลือเป็นเวลา  30 วินาที บ้วนน้ำเกลือออกเมื่อรู้สึกว่าบริเวณช่องคอมีน้ำเกลืออยู่ทั่ว ดื่มน้ำเยอะๆ. ดื่มเครื่องดื่มอุ่นๆ ที่อ่อนโยนต่อลำคอ เช่น ชามะนาว หรือชาที่ผสมน้ำผึ้ง นี่ก็จะช่วยบรรเทาอาการของโรคคออักเสบ นอกจากนี้น้ำจะช่วยให้ร่างกายของคุณชุ่มชื้นและจะช่วยให้คุณหายเร็วขึ้น เครื่องทำความชื้นจะเปลี่ยนอากาศแห้งๆ ให้มีความชื้น ซึ่งก็จะทำให้หายใจได้ง่ายและสบายมากขึ้น  หากคุณไม่มีเครื่องทำความชื้น คุณสามารถทำอุปกรณ์ให้ความชื้นแบบชั่วคราวได้โดยใช้หม้อน้ำเดือดและปล่อยให้มีไอน้ำในห้องที่คุณอยู่ หากคุณใช้เครื่องทำความชื้น ขอให้อย่าใช้มากเกินไป การมีความชื้นเล็กน้อยในอากาศนั้นเป็นเรื่องดี แต่หากมีความชื้นมากเกินไปนั้นไม่เป็นเช่นนั้น ความชื้นที่มากเกินไปจะเอื้อให้เชื้อราแพร่ขยายตัวบางชนิด ซึ่งจะทำให้อาการแย่ลงและอาจจะทำให้หายช้า ยาอมแก้เจ็บคอหรือสเปรย์พ่นนั้นมีขายที่ร้านขายยาทั่วไปและสามารถช่วยบรรเทาอาการเจ็บคอได้ ซึ่งมันอาจจะมียาชาเฉพาะที่หรือยาฆ่าเชื้อซึ่งก็จะช่วยบรรเทาอาการได้ เป็นเรื่องสำคัญที่จะต้องไปพบแพทย์หากอาการไม่ดีขึ้นภายใน 2-3 วัน (48 ชั่วโมง) หรือมีอาการแย่ลง นี่หมายความว่าการใช้ยาปฏิชีวนะนั้นไม่ได้ผล นอกจากนี้ ให้ไปพบแพทย์หากคุณพบอาการข้างเคียง
เข้าใจว่าโรคคออักเสบคืออะไร. ดูอาการของคออักเสบ. ไปพบแพทย์และทำตามคำแนะนำของแพทย์สำหรับการทดสอบและการรักษา. อยู่ที่บ้านในช่วง 24-48 ชั่วโมง. ทิ้งแปรงสีฟันและใช้ด้ามใหม่แทน. หลีกเลี่ยงการสัมผัสหรือใช้สิ่งของส่วนตัวร่วมกัน. ล้างมือให้สะอาด. เริ่มใช้ชุดยาปฏิชีวนะ. ใช้ยาแก้ปวดที่ซื้อตามร้านขายยา เช่น อะเซตามิโนเฟน (Acetaminophen) หรือ ไอบูโพรเฟน (Ibuprofen). กลั้วน้ำเกลือ 2 ครั้งต่อวัน. ใช้เครื่องทำความชื้น. ใช้ยาอม. ไปพบแพทย์หากยังคงมีอาการอยู่.
https://www.wikihow.com/Evaluate-and-Treat-Strep-Throat https://www.wikihow.com/Evaluate-and-Treat-Strep-Throat https://www.wikihow.com/Evaluate-and-Treat-Strep-Throat
Diagnosing Strep Throat Preventing Strep Throat Treating Strep Throat